André-Jacques Garnerin

Andre-Jacques Garnerin (født 31. januar 1769 i Paris, død 18. august 1823 i Paris) var en fransk fysiker og det første menneske som foretok en vellykket landing med fallskjerm fra stor høyde.

Garnerin studerte fysikk og sluttet seg til den franske hæren. Han satt tre år i krigsfangenskap i Ungarn og arbeidet da med ideer om fallskjerm, han fikk imidlertid ingen mulighet til å prøve ut sine teorier før han ble løslatt.

Garnerin foretok det første fallskjermhoppet fra en varmluftballong den 22. oktober 1797. Ballongen var over Paris og fallskjermen var laget av silke. Etter å ha hoppet fra en høyde på om lag ett tusen meter landet han uten skader foran en tilskuergruppe. Hans kone, Jeanne-Genevieve, var verdens første kvinnelige fallskjermhopper. Andre-Jacques Garnerin døde i en ulykke under konstruksjon av en varmluftballong i Paris.

 Referanser 

 Eksterne lenker  
  Kort biografi og bilde (engelsk) 
  Mer informasjon om Garnerin (engelsk)

Kategori:Franske fysikere
Kategori:Fallskjermhoppere
Kategori:Personer fra Paris
Kategori:Fødsler i 1769
Kategori:Dødsfall i 1823